યુ.એસ.માં આવેલું સ્વચ્છ જળનું મોટું સરોવર. ભૌગોલિક સ્થાન : 41-30 થી 46 ઉત્તર અક્ષાંશ અને 85 થી 47-30 પશ્ચિમ રેખાંશ વચ્ચેનો 57,757 ચો. કિ.મી. જેટલો વિસ્તાર આવરી લે છે. અહીંના વિશાળ સરોવરમાં તે ત્રીજા ક્રમે આવે છે. જળમાર્ગની દષ્ટિએ તે પૂર્વ તરફ અન્ય સરોવરો સાથે અને સેન્ટ લૉરેન્સ નદી મારફતે તે ઍટલાન્ટિક મહાસાગર સાથે તથા દક્ષિણ તરફ મિસિસિપી નદી તેમજ મૅક્સિકોના અખાત મારફતે તે ઍટલાન્ટિક મહાસાગરના મધ્યભાગ સાથે સંકળાયેલું છે.